Planul de reformă al ONU a fost adoptat, în ciuda opoziției Rusiei. „Pact pentru un viitor mai bun” pentru umanitate
Statele membre ale ONU s-au angajat duminică în favoarea "unui viitor mai bun" pentru umanitatea încercată de războaie, sărăcie și încălzirea climatică, în pofida opoziției câtorva țări, între care Rusia, adoptând "Pactul pentru viitor", relatează AFP, preluat de Agerpres. Secretarul general al ONU, Antonio Guterres, lansase în 2021 ideea acestui "Summit pentru viitor" prezentat drept o "ocazie unică" de a schimba cursul istoriei umanității.